recursal/SuperWikiNEXT-32B huggingface dataset:
এই নিবন্ধটি পুরুষ দল সম্পর্কে। নারী দলের জন্য সেঁ বার্তেলেমি জাতীয় নারী ফুটবল দল দেখুন।

**সেঁ বার্তেলেমি জাতীয় ফুটবল দল** (ইংরেজি: Saint Barthélemy national football team) হচ্ছে আন্তর্জাতিক ফুটবলে সেঁ বার্তেলেমির প্রতিনিধিত্বকারী পুরুষদের জাতীয় দল, যার সকল কার্যক্রম সেঁ বার্তেলেমির ফুটবলের সর্বোচ্চ নিয়ন্ত্রক সংস্থা সেঁ বার্তেলেমি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনকাকাফের সদস্য হিসেবে রয়েছে। ২০১০ সালের ৩রা জুলাই তারিখে, সেঁ বার্তেলেমি প্রথমবারের মতো আন্তর্জাতিক খেলায় অংশগ্রহণ করেছে; সেন্ট মার্টিনে অনুষ্ঠিত উক্ত ম্যাচে সেঁ বার্তেলেমি সেন্ট মার্টিনের কাছে ৩ –০ গোলের ব্যবধানে পরাজিত হয়েছে। সেঁ-জঁ স্টেডিয়ামে এই দলটি তাদের সকল হোম ম্যাচ আয়োজন করে থাকে।

ফিফা এবং কনকাকাফের সদস্যপদ না থাকার ফলে সেঁ বার্তেলেমি এপর্যন্ত একবারও ফিফা বিশ্বকাপ এবং কনকাকাফ গোল্ড কাপে অংশগ্রহণ করতে পারেনি।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সেঁ বার্তেলেমির কোন স্থান নেই। অন্যদিকে, বিশ্ব ফুটবল এলো রেটিংয়ে সেঁ বার্তেলেমির সর্বোচ্চ অবস্থান হচ্ছে ২১৫তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ২২০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২১৩ | বৃদ্ধি ২ |  মঙ্গোলিয়া | ৭৬১ |
| ২১৪ | হ্রাস ১ |  টুভালু | ৭৩৯ |
| ২১৫ | বৃদ্ধি ১ |  সেঁ বার্তেলেমি | ৭১৫ |
| ২১৬ | হ্রাস ২ |  গুয়াম | ৭০৪ |
| ২১৭ | অপরিবর্তিত |  ওয়ালিস এবং ফুতুনা | ৭০১ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৩১ মার্চ ২০২২। সংগ্রহের তারিখ ৩১ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ফ্রান্সঅ্যান্টিলস (ফরাসি)
কুকুরছানা এবং তাদের মা
নির্দিষ্ট গুণাবলী এবং বৈশিষ্ট্য বজায় রাখতে বা উৎপাদন করার উদ্দেশ্যে নির্বাচিত কুকুরকে সঙ্গম করানোর চর্চা হলো কুকুরের প্রজনন। কুকুর যখন এজাতীয় হস্তক্ষেপ ছাড়াই সন্তান উৎপাদন করে তখন তাদের বংশের বৈশিষ্ট্যগুলি প্রাকৃতিক নির্বাচনের দ্বারা নির্ধারিত হয়। তবে "কুকুরের প্রজনন" শব্দবন্ধটি কেবল কুকুরদের কৃত্রিম নির্বাচনের জন্য নির্দিষ্ট করে, যেখানে কুকুরকে তাদের মালিকরা ইচ্ছাকৃতভাবে প্রজনন করিয়ে থাকে। প্রজনন জিনতত্ত্বের বিজ্ঞানের উপর নির্ভর করে, তাই কুকুরের জিনতত্ত্ব, স্বাস্থ্য এবং কুকুরের উদ্দেশ্যে ব্যবহারের উপযুক্ত জ্ঞান সহ প্রজনন-উপযুক্ত কুকুরকে প্রজনন করানোর চেষ্টা করা হয়।[]

প্রজনন এবং গর্ভধারণ
-------------------

যদি ডিম্বস্ফোটনের দিন থেকে পরিমাপ করা হয় তবে একটি কুকুরের গর্ভধারণের দৈর্ঘ্য ৬৩ দিন হয়। যেহেতু ডিম্বস্ফোটনের সঠিক তারিখ নির্ধারণ করা শক্ত, তাই গর্ভধারণের সময়কাল গণনা করার সময় প্রায়শই ত্রুটি ঘটে। ফিনোপিয়ান টিউবে ক্যানাইন শুক্রাণু ১০ থেকে ১১ দিন বেঁচে থাকতে পারে তাই যদি কোনও কুকুরীকে ওসাইটিস (ডিম্বাশয়) নিষিক্ত হওয়ার ১০ দিন পূর্বে প্রজনন করানো হয় তবে তার গর্ভকালীন দৈর্ঘ্য ৭০ দিনের মতো হবে। যদি ওসাইটগুলি নিষেকের দিনই প্রজনন করানো হয় তবে তার গর্ভধারণের দৈর্ঘ্য হবে ৬০ দিন।

* কয়েক ঘণ্টা বয়সী শাবককয়েক ঘণ্টা বয়সী শাবক
* তিনদিন বয়সী শাবকতিনদিন বয়সী শাবক
* কয়েক সপ্তাহ বয়সী শাবককয়েক সপ্তাহ বয়সী শাবক
* সাত সপ্তাহ বয়সী শাবকসাত সপ্তাহ বয়সী শাবক
* বারো সপ্তাহ বয়সী শাবকবারো সপ্তাহ বয়সী শাবক
* নবজাতক শাবক উপচর্যা

প্রজনন পদ্ধতি
-------------

### প্রাকৃতিক পদ্ধতি

প্রাকৃতিক প্রজনন মানুষের কোনো প্রকার হস্তক্ষেপ ছাড়াই (কিংবা যৎসামান্য হস্তক্ষেপ) কুকুর এবং কুকুরীর মধ্যে সংঘটিত হয়। কুকুর পিছন থেকে আরোহণ এবং কুকুরীর সাথে সঙ্গম শুরু করে। শুক্রাণুগুলো মূলত "বাঁধা" সময়কালে সরবরাহ হয় তবে কিছু শুক্রাণু সেই মুহুর্তের আগেই সরবরাহ হয়ে যেতে পারে। শুক্রাণু আরও গভীরে প্রবেশ করবে এবং নিষেকের জন্য ডিম্বাশয়ের সাথে মিলিত হবে বা জরায়ু প্রাচীরের সাথে নিজেকে সংযুক্ত করবে এবং রাসায়নিক/হরমোনাল সংকেতের জন্য অপেক্ষা করবে যা তাদের জানান দেয় যে ডিম্বাণু নির্গত হয়েছে। এরপরে সকল শুক্রাণুই ডিম্বাণুগুলোকে নিষিক্ত করার প্রতিযোগিতায় প্রথম হওয়ার চেষ্টায় অবতীর্ণ হয়। কোনো শুক্রাণু একবার ডিম্বাণু নিষিক্ত করলে অন্য কোনও শুক্রাণু ঐ ডিম্বাণুতে আর প্রবেশ করতে পারে না। নিষিক্ত ডিমগুলি তখন জরায়ুর হর্ন বরাবর নিয়মিত বিরতিতে নিজেকে রোপণ করে যেখানে প্রসবের সময় না হওয়া পর্যন্ত তারা বিকাশ অব্যাহত রাখবে।

### কৃত্রিম পদ্ধতি

তথ্যসূত্র
---------

1. ↑  Seranne, Ann (১৯৮০)। *The Joy of Breeding Your Own Show Dog*। New York, N.Y: Howell Book House। আইএসবিএন 978-0-87605-413-0।
2. 1 2 3 4  Breeder, Kelly Roper Dog; Exhibitor। "Dog Breeding for Beginners"। *LoveToKnow* (ইংরেজি ভাষায়)। সংগ্রহের তারিখ ২০২০-০৭-২৩।
**সেং শেন** (৪০৫-৪৩৫ খ্রিস্টপূর্ব), (**সেংসি** (গুরু সেং), সৌজন্য নাম 子輿 নামেও বেশি পরিচিত) একজন চীনা দার্শনিক এবং কনফুসিয়াসের শিষ্য ছিলেন। পরে তিনি কনফুসিয়াসের নাতি জিসিকে (কং জি) শিক্ষা দেন, যিনি পরে মেনসিয়াসের শিক্ষক ছিলেন, এভাবে গোঁড়া কনফুসিয়ান ঐতিহ্যের প্রবাহকারের একটি শৃঙ্খলা শুরু করেন। তিনি কনফুসীয়বাদের চার ঋষিদের একজন হিসেবে সম্মানিত।

জীবন
----

সেংসি(ডানে) এবং তার মায়ের মূর্তি
সেং শেন কনফুসিয়াসের চেয়ে ৪৬ বছরের ছোট ছিলেন।  তিনি লু রাজ্যের দক্ষিণ উ শহরের অধিবাসী ছিলেন এবং কনফুসিয়াসের প্রথম শিষ্যদের মধ্যে একজন জেং দিয়ানের পুত্র ছিলেন।

তার বয়স যখন ষোল, তখন তাকে তার বাবা কনফুসিয়াসের অধীনে অধ্যয়নের জন্য পাঠিয়েছিলেন। কনফুসীয়বাদীরা তাকে ইয়ান হুইয়ের পরে তার দ্বিতীয় সবচেয়ে বয়োজ্যেষ্ঠ ছাত্র হিসাবে বিবেচনা করেছিল। দুয়ান্মু সি তার সম্পর্কে বলেছিলেন, "এমন কোন বিষয় নেই যা তিনি অধ্যয়ন করেননি। তার চেহারা সম্মানজনক। তার সদগুণ দৃঢ়। তার কথা বিশ্বাসযোগ্যতা দেয়। মহাপুরুষদের সামনে তিনি আত্মমর্যাদার গর্বে নিজেকে তুলে ধরেন। তার ভ্রু দীর্ঘায়ুর"। তিনি তার সন্তানোচিত ধার্মিকতার জন্য সুপরিচিত ছিলেন, এবং তার পিতামাতার মৃত্যুর পরে তিনি তাদের কথা ভাবতে এবং কান্নায় উদ্বুদ্ধ না হয়ে শোকের আচারগুলি পড়তে পারেননি। তিনি ছিলেন একজন বহু পুস্তক প্রণয়নকারী লেখক। তিনি দশটি বই রচনা করেন, যা *রাইটস অফ দ্য এল্ডার দাই* (大戴禮) গ্রন্থে সংকলিত) তিনি কনফুসিয়াসের নির্দেশনায় *ক্লাসিক অফ ফিলিয়াল পাইটি* রচনা এবং/অথবা সম্পাদনা করেছেন বলে জানা যায়। তিনি *গ্রেট লার্নিং* এর সংক্রমণের সাথেও যুক্ত ছিলেন। তিনি সর্বপ্রথম ৬৬৮ খ্রিস্টাব্দে কনফুসিয়াসের উদ্দেশ্যে বলিদানের সাথে যুক্ত ছিলেন, কিন্তু ১২৬৭ সালে তিনি কনফুসিয়াসের চার মূল্যায়নকারীর একজন হতে অগ্রসর হন। তার উপাধি, "ঋষির মৌলিক নীতির প্রদর্শক", জিয়াজিং সম্রাটের শাসনামল থেকে, যখন তিনি ইয়ান হুইয়ের সাথে যুক্ত ছিলেন।

সেংসি তার নিজের স্কুল প্রতিষ্ঠা করেন এবং কনফুসিয়াসের নাতি জিসি (কং জি) কে শিক্ষা দেন, যিনি পরে মেনসিয়াসের শিক্ষক ছিলেন, এইভাবে গোঁড়া কনফুসীয় ঐতিহ্যের প্রবাহকারদের একটি শৃঙ্খলা শুরু করেন। ইয়ান হুই, জিসি এবং মেনসিয়াসের সাথে, জেংজিকে কনফুসিয়ানিজমের চার ঋষির একজন বলে মনে করা হয়।

সন্তানোচিত ধার্মিকতা
--------------------

সেংসি (ডান) কনফুসিয়াসের সামনে হাঁটু গেড়ে বসে (মাঝে), যেমনটি চিত্রিত করা হয়েছে *ক্লাসিক অফ ফিলিয়াল পিটি*, সংগ্ রাজবংশের চিত্র থেকে
সেং শেন তার সন্তানোচিত ধার্মিকতার জন্য পরিচিত ছিলেন। বাবা-মায়ের মৃত্যুর পর তিনি কান্নায় ফেটে পড়া ছাড়া শোকের আচার পড়তে পারেননি।

সেং শেন সম্পর্কে একটি বিখ্যাত কিংবদন্তি, যার নাম *নিয়ে ঝি তং ষিন্* (), প্রভাবশালী ইউয়ান রাজবংশের পাঠ্য *দ্য টুয়েন্টি ফোর্ ফিলিয়াল্ এক্সেম্প্লার্স-* -এর অন্তর্ভুক্ত। গল্পে, সেং শেন একদিন কাঠ কুড়াচ্ছিলেন, যখন কিছু দর্শক অপ্রত্যাশিতভাবে তার বাড়িতে এসেছিলেন। তার মা তার আঙুল কামড় দিয়েছিল, এবং জেং তার হৃদয়ে তীব্র ব্যথা অনুভব করেছিল। তিনি অবিলম্বে বুঝতে পেরেছিলেন যে তার মায়ের তাকে প্রয়োজন এবং দ্রুত বাড়ি চলে গেল।

তথ্যসূত্র
---------

1. 1 2 3 4  Huang 1997।
2. 1 2 3 4  Legge 2009।
3. ↑  Han 2010।
4. ↑  Li 2011।
২০১২ সালে ওয়াইল্ড রোজ
**ওয়াইল্ড রোজ** (ইংরেজি: Wild Rose, অনু. বুনো গোলাপ) যুক্তরাষ্ট্রের ওয়াশিংটনের সিয়াটেলে অবস্থিত একটি সমকামী মহিলাদের পানশালা। ১৯৮৪ সালে চালু হওয়া স্থাপনাটি সিয়াটলের ক্যাপিটল হিল এলাকায় অবস্থিত। এটি শহরের একমাত্র সমকামী মহিলাদের পানশালা এবং যুক্তরাষ্ট্রের পশ্চিম উপকূলের অন্যতম পুরনো পানশালা।

ইতিহাস
------

ব্রাইহার হেরাক ও তার চার নারীবন্ধু পানশালাটির প্রথম উদ্যোগতা। ১৯৮৪ সালের পহেলা জানুয়ারি পানশালাটি তাদের কার্যক্রম শুরু করে। সেসময় আমেরিকায় প্রকাশ্যে সমকামিতার বৈধতা না থাকায় তারা এটিকে শুধুমাত্র নারীদের পানশালা হিসেবে খোলা হয়েছিল। মুখে মুখে এটির প্রচার ঘটে। ব্যবসায়িক অংশীদার শেলি ব্রাদার্স এবং মার্থা ম্যানিং পানশালাটির বর্তমান মালিক।

তথ্যসূত্র
---------

1. 1 2  ব্রাউনস্টোন, সিডনি (২০১৭-০৬-২১)। "My First Time at the Wildrose"। *দ্য স্ট্রেঞ্জার* (ইংরেজি ভাষায়)। সংগ্রহের তারিখ ২০১৮-০৮-২৬।
2. 1 2  রোমানো, ট্রিসিয়া (২০১৪-১২-৩০)। "Seattle's pioneering lesbian bar, Wildrose, turns 30"। *দ্য সিয়াটল টাইমস*। দ্য সিয়াটল টাইমস কোম্পানি। সংগ্রহের তারিখ ২০১৮-০৮-২৬।
3. ↑  "Community Stories: History of the Wildrose"। *সিয়াটল চ্যানেল*। সিয়াটল সিটি কাউন্সিল। ২০১৫-১১-১৬। সংগ্রহের তারিখ ২০১৮-০৮-২৬।
4. 1 2  গ্রেস মেডিগান (২০২০-১১-২৩)। "'More than just a place': Seattle's Wildrose among lesbian bars benefitting from fundraiser"। *কেএনকেএক্স নিউজ* (ইংরেজি ভাষায়)। সংগ্রহের তারিখ ২০২১-০৬-২১।

বহিঃসংযোগ
---------


উইকিমিডিয়া কমন্সে **দ্য ওয়াইল্ডরোজ (পানশালা)** সংক্রান্ত মিডিয়া রয়েছে।

* আনুষ্ঠানিক বাতায়ন
* সিয়াটেলের ওয়াইল্ডরোজ (পর্যালোচনা)

প্রবেশদ্বার: মার্কিন যুক্তরাষ্ট্র খাদ্য এলজিবিটি
**ফ্রান্সিস্কো হোসে বেলত্রান পেইনাদো** (স্পেনীয়: Fran Beltrán; জন্ম: ২ ফেব্রুয়ারি ১৯৯৯; **ফ্রান বেলত্রান** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব সেলতা ভিগো এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০৭–০৮ মৌসুমে, স্পেনীয় ফুটবল ক্লাব হেতাফের যুব পর্যায়ের হয়ে খেলার মাধ্যমে বেলত্রান ফুটবল জগতে প্রবেশ করেছেন এবং পরবর্তীকালে রায়ো বায়েকানোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, স্পেনীয় ক্লাব রায়ো বায়েকানো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রায়ো বায়েকানো বি-এর হয়ে তিনি ২৩ ম্যাচে অংশগ্রহণ করেছেন। পরবর্তী মৌসুমেই তিনি রায়ো বায়েকানোর মূল দলে যোগদান করেছেন, রায়ো বায়েকানোর হয়ে তিনি মিচেলের অধীনে ১টি সেহুন্দা দিভিসিওন শিরোপা জয়লাভ করেছেন। ২০১৮–১৯ মৌসুমে, তিনি প্রায় ৮ মিলিয়ন ইউরোর বিনিময়ে রায়ো বায়েকানো হতে স্পেনীয় ক্লাব সেলতা ভিগোয় যোগদান করেছেন।

২০১৬ সালে, বেলত্রান স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, বেলত্রান এপর্যন্ত ১টি শিরোপা জয়লাভ করেছেন, যা তিনি রায়ো বায়েকানোর হয়ে জয়লাভ করেছেন।

প্রারম্ভিক জীবন
---------------

ফ্রান্সিস্কো হোসে বেলত্রান পেইনাদো ১৯৯৯ সালের ২রা ফেব্রুয়ারি তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

বেলত্রান স্পেন অনূর্ধ্ব-১৬, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১০ই ফেব্রুয়ারি তারিখে তিনি গ্রিস অনূর্ধ্ব-১৬ দলের বিরুদ্ধে এক প্রীতি ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* ফ্রান বেলত্রান – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে ফ্রান বেলত্রান (ইংরেজি) উইকিউপাত্তে এটি সম্পাদনা করুন
* বিডিফুটবলে ফ্রান বেলত্রান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফ্রান বেলত্রান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ফ্রান বেলত্রান (ইংরেজি) উইকিউপাত্তে এটি সম্পাদনা করুন
একজন সৃজনশীল শিল্পী।**সৃষ্টিকর্ম** বা **সৃজনশীল কাজ** বলতে বোঝায় কোন সৃজনশীল চিন্তার বহিঃপ্রকাশ যা হতে পারে চারুকলা(ভাস্কর্য তৈরি,ছবি আঁকা,রঙ করা,রেখাচিত্র অথবা নির্বর্তনকলা)নাচ,অভিনয়,সুরসৃষ্টি এবং ছায়াছবি তৈরি।

সৃজনশীল কাজের জন্য সৃষ্টিশীল মন থাকা প্রয়োজন এবং সেটা কারোর যথেচ্ছামত হয় না।যদিও কোন কাজের কোন কোন দিকে একজন স্রষ্টা স্বেচ্ছাচারী হতে পারেন।আর এই কারণে দুজন ব্যক্তির একই ধরনের সৃষ্টিকর্ম থাকার সম্ভাবনা খুবই কম।সৃজনশীল কাজের দুটি ধাপ আছে-প্রথমত কোন বিষয়ে একটি ধারণা তৈরি করা,দ্বিতীয়ত সেই ধারণাকে বাস্তব অবয়ব অথবা প্রক্রিয়ায় রূপান্তরিত করা।সম্পূর্ণ সৃষ্টির প্রক্রিয়ায় এক বা একাধিক ব্যক্তি যুক্ত থাকতে পারেন।বর্তমান উন্নত প্রযুক্তির এবং কৃত্রিম বুদ্ধিমত্তার কারণে মানুষের কোন ভূমিকা ছাড়াও সৃজনশীল কাজ হতে পারে।সেক্ষেত্রে পূর্বের প্রথম ধাপটি বাতিল হয়ে যায়।সাধারণভাবে সৃজনশীলতার একটি নান্দনিক মূল্য আছে।এটা হলো সৃজনশীল কাজের বাহ্যিক রূপ যা অন্যান্যদের মনে কাজটি যে সৃজনশীল এই ধারণা স্থাপন করতে সাহায্য করে।

উদ্ধৃতি
-------

> "আমার মতে সৃজনশীল কাজের জন্য নিঃসঙ্গতার প্রয়োজন আছে।কারণ সৃজনশীল ব্যক্তি সর্বদা,এমনকি অবচেতন মনেও তার ভাবনাগুলো নিয়ে কাজ করতে থাকেন।যেহেতু সৃষ্টি প্রক্রিয়া বিব্রতকর একটি বিষয়।তাই অন্যদের উপস্থিতি এতে বাঁধা সৃষ্টি করে।একটা ভালো চিন্তার আগে শত সহস্র হাস্যকর চিন্তা আপনার মাথায় আসে যা আপনি কখনোই অন্যদের দেখাতে চাইবেন না।"-আইজাক আসিমভ
> 
> 
> 

Creative\_work

তথ্যসূত্র
---------

1. ↑  Asimov, Isaac। "Isaac Asimov Asks, "How Do People Get New Ideas?""। *MIT Technology Review* (ইংরেজি ভাষায়)। সংগ্রহের তারিখ ২০১৯-১২-১৯।
**সেং-ফ্রুগ-পে-মা-ব্ক্রা-শিস** (ওয়াইলি: *seng phrug pe ma bkra shis*) (জন্ম-১৭৯৮) তিব্বতী বৌদ্ধধর্মের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের প্রথম প্রধান ছিলেন।

সংক্ষিপ্ত জীবনী
---------------

সেং-ফ্রুগ-পে-মা-ব্ক্রা-শিস ১৭৯৮ খ্রিষ্টাব্দে তিব্বতের খামস অঞ্চলের রুদাম উপত্যকার ত্শোং-দ্পোন (ওয়াইলি: *tshong dpon*) নামক স্থানে জন্মগ্রহণ করেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারে ঙ্গেস-দোন-ব্স্তান-'দ্জিন-ব্জাং-পো (ওয়াইলি: *nges don bstan 'dzin bzang po*), 'জিগ্স-মেদ-'ফ্রিন-লাস-'ওদ-জের (ওয়াইলি: *'jigs med 'phrin las 'od zer*), 'জিগ্স-মেদ-র্গ্যাল-বা'ই-ম্যু-গু (ওয়াইলি: *'jigs med rgyal ba'i myu gu*), পে-মা-গ্সাং-স্ঙ্গাগ্স-ব্স্তান-'দ্জিন (ওয়াইলি: *pe ma gsang sngags bstan 'dzin*), মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) প্রভৃতি বিখ্যাত অবতারী লামাদের নিকট শিক্ষালাভ করেন। তিনি রিগ-'দ্জিন-ব্জাং-পো (ওয়াইলি: *rig 'dzin bzang po*) নামক মিন্দ্রোলিং বৌদ্ধবিহারের তৎকালীন প্রধানের নিকট ভিক্ষুর শপথ লাভ করেন। ১৮৪৮ খ্রিষ্টাব্দে র্গ্যাল-স্রাস-গ্ঝান-ফান-ম্থা'-য়াস-'ওদ-জের (ওয়াইলি: *rgyal sras gzhan phan mtha' yas 'od zer*) নামক বৌদ্ধ লামা র্দ্জোগ্স-ছেন বৌদ্ধবিহারে শ্রী সিংহ মহাবিদ্যালয় প্রতিষ্ঠা করলে তিনি এই মহাবিদ্যালয়ের প্রথম প্রধানের দায়িত্ব গ্রহণ করেন। এই মহাবিদ্যালয়ের পরবর্তী প্রধানেরা তার অন্যতম শিষ্য ছিলেন।

তথ্যসূত্র
---------

1. ↑  Chhosphel, Samten (ডিসেম্বর ২০১১)। "Sengdruk Pema Tashi"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২২।

|
|  |
| পূর্বসূরী--- | **সেং-ফ্রুগ-পে-মা-ব্ক্রা-শিস  শ্রী সিংহ মহাবিদ্যালয়ের প্রথম প্রধান** | উত্তরসূরীর্গ্যাল-স্রাস-গ্ঝান-ফান-ম্থা'-য়াস-'ওদ-জের |
|
**আসোসিয়েসিওঁ স্পোর্তিভ দ সেঁত-এতিয়েন লোয়ার** (ফরাসি উচ্চারণ: ​[asɔsjɑsjɔ̃ spɔʁtiv də sɛ̃t‿etjɛn lwaʁ]; সাধারণত **এএস সেঁত-এতিয়েন**, **এএসএসই** (ফরাসি উচ্চারণ: ​[a.ɛs.ɛs.ø]) অথবা শুধুমাত্র **সেঁত-এতিয়েন** নামে পরিচিত) হচ্ছে ওভেরোনিয়-রন-আল্পসের সেঁত-এতিয়েন ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। এএস সেঁত-এতিয়েন তাদের সকল হোম ম্যাচ সেঁত-এতিয়েনের স্তাদ জুফয়-গিশারে খেলে থাকে; যার ধারণক্ষমতা হচ্ছে ৪১,৯৬৫। বর্তমানে এই ক্লাবের ম্যানেজারের দায়িত্ব পালন করছেন ক্লদ পুয়েল এবং সভাপতির দায়িত্ব পালন করছেন বের্নার কাইয়াৎজো। ফরাসি রক্ষণভাগের খেলোয়াড় মাতিও দেবুশি এই ক্লাবের অধিনায়কের দায়িত্ব পালন করছেন।

সেঁত-এতিয়েন তাদের হোম ম্যাচের পোশাকের রঙ সবুজের জন্য *লে ভের* নামেও পরিচিত। সেঁত-এতিয়েন রেকর্ড ১০বার লীগ ১-এর শিরোপা জয়লাভ করেছে; এর পাশাপাশি ক্লাবটি ৬টি কুপ দে ফ্রান্স, ১টি কুপ দে লা লীগ এবং ৫টি ট্রফি দে চ্যাম্পিয়নসের শিরোপা জয়লাভ করেছে। সেঁত-এতিয়েন ৩টি লীগ ২-এর শিরোপা জয়লাভ করেছে। এই ক্লাবটি ১৯৬০ এবং ১৯৭০-এর দশকে সর্বাধিক সাফল্য অর্জন করেছিল, উক্ত সময়ে ক্লাবটির পরিচালনার দায়িত্বে ছিলেন জঁ স্নেলা, আলবার বেতো এবং রবার্ট হারবিনের মতো ব্যক্তিত্ব।

এই ক্লাবটির মূল প্রতিদ্বন্দ্বী হচ্ছে তাদের কাছাকাছি শহরের অন্য আরেক ক্লাব ওলাঁপিক লিয়োনে, যাদের সাথে তাদের ম্যাচটি ডার্বি-রন-আল্পস নামে পরিচিত। ২০০৯ সালে, এটি ক্লাবটি তাদের একটি মহিলা বিভাগ উদ্বোধন করেছিল।

অর্জন
-----

### ঘরোয়া

* **লীগ ১** **রেকর্ড**

**চ্যাম্পিয়ন (১০):** ১৯৫৬–৫৭, ১৯৬৩–৬৪, ১৯৬৬–৬৭, ১৯৬৭–৬৮, ১৯৬৮–৬৯, ১৯৬৯–৭০, ১৯৭৩–৭৪, ১৯৭৪–৭৫, ১৯৭৫–৭৬, ১৯৮০–৮১
* **লীগ ২**

**চ্যাম্পিয়ন (৩):** ১৯৬২–৬৩, ১৯৯৮–৯৯, ২০০৩–০৪
* **কুপ দে ফ্রান্স**

**চ্যাম্পিয়ন (৬):** ১৯৬১–৬২, ১৯৬৭–৬৮, ১৯৬৯–৭০, ১৯৭৩–৭৪, ১৯৭৪–৭৫, ১৯৭৬–৭৭
* **কুপ দে লা লীগ**

**চ্যাম্পিয়ন (১):** ২০১২–১৩
* **ট্রফি দে চ্যাম্পিয়নস**

**চ্যাম্পিয়ন (৫):** ১৯৫৭, ১৯৬২, ১৯৬৭, ১৯৬৮, ১৯৬৯
* **কুপ চার্লস দ্রাগো**

**চ্যাম্পিয়ন (২):** ১৯৫৫, ১৯৫৮
### আন্তর্জাতিক

* ইউরোপীয় কাপ
	+ রানার-আপ (১): ১৯৭৫–৭৬

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১১ নভেম্বর ২০২০।
2. ↑  "দলের তথ্য"। *ট্রান্সফারমার্কেট*। সংগ্রহের তারিখ ১১ নভেম্বর ২০২০।

বহিঃসংযোগ
---------


উইকিমিডিয়া কমন্সে **এএস সেঁত-এতিয়েন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ফরাসি)
**সাবিন মাহমুদ** (২০ জুন ১৯৭৪ - ২৪ এপ্রিল ২০১৫; উর্দু: صبین محمود‎‎ ) হলেন একজন প্রগতিশীল পাকিস্তানি মানবাধিকার কর্মী এবং সমাজকর্মী যিনি করাচি ভিত্তিক *দ্য সেকেন্ড ফ্লোর* ক্যাফে প্রতিষ্ঠা করেছিলেন। তিনি টিআইই এর করাচি শাখার সভাপতিত্বও করেছিলেন।

ব্যক্তিগত জীবন
--------------

সাবিন মাহমুদ করাচিতে জন্মগ্রহণ করেছিলেন এবং বড় হয়েছিলেন। তিনি করাচি গ্রামার স্কুল এবং কিন্নার্ড কলেজে পড়াশোনা করেছিলেন।

পরে তিনি একটি ইন্টারেক্টিভ মিডিয়া ও প্রযুক্তি বিষয়ক পরামর্শদাতা সংস্থা প্রতিষ্ঠা করেছিলেন এবং পাকিস্তানের সিটিজেন আর্কাইভ প্রতিষ্ঠায় কাজ করেছিলেন। তিনি মুক্ত আলোচনার জন্য একটি সম্প্রদায় গড়ার লক্ষ্যে ২০০৭ সালে *দ্য সেকেন্ড ফ্লোর* (টি ২এফ) প্রতিষ্ঠা করেছিলেন। তার নেতৃত্বে টি২এফ একটি ধারাবাহিক উদারপন্থী সামাজিক কার্যক্রমের ব্যবস্থা করেছিল। তিনি ইসলামাবাদের লাল মসজিদের বিরুদ্ধে সহ-নেতৃত্বাধীন বিক্ষোভও করেছিলেন এবং পাকিস্তানে সাম্প্রদায়িকতা ও ধর্মীয় অসহিষ্ণুতা দূরীকরণের জন্য *"সবার জন্য পাকিস্তান"* অভিযানেও অংশগ্রহণ করেছিলেন।

২৪ এপ্রিল, ২০১৫ সালে তিনি বেলুচিস্তান সংঘাত নিয়ে একটি বিতর্কের আয়োজন করেছিলেন যাতে মামা কাদিরের মতো কর্মীরা অন্তর্ভুক্ত ছিল।  অনুষ্ঠানের পরে টি২এফে একটি আলোচনাসভার আয়োজনের পরে বাড়ি ফেরার সময় একজন বন্দুকধারী তাঁকে গুলি করে হত্যা করেছিল। ২০শে মে, ২০১৫ সালের তথ্য অনুসারে পাকিস্তানি কর্তৃপক্ষ সাবিন মাহমুদ হত্যায় জড়িত অপরাধীকে গ্রেপ্তার করেছে।

তথ্যসূত্র
---------

1. ↑  Soofi, Mayank Austen (২০১৫-০৪-২৫)। "Death of a liberal"। সংগ্রহের তারিখ ২০১৬-০৯-০৬।
2. ↑  "Sabeen Mahmud Director T2F gunned down in Karachi"। *TheNews.com.pk*। ২৫ এপ্রিল ২০১৫।
3. ↑  Siddiqui, Maleeha Hamid (২০১৫-০৪-২৫)। "Sabeen Mahmud — a profile"। সংগ্রহের তারিখ ২০১৬-০৯-০৬।
4. ↑  "T2F | A Project of PeaceNiche"। *www.t2f.biz*। ২০২১-০৫-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৯-০৬।
5. ↑  Zaidi, Hassan Belal (২০১৫-০৪-২৫)। "Sabeen, the one who never backed down"। সংগ্রহের তারিখ ২০১৬-০৯-০৬।
6. ↑  Rafi, Haneen (২০১৫-০৪-২৫)। "T2F hosts the Balochistan discussion that others shy away from"। সংগ্রহের তারিখ ২০১৬-০৯-০৬।
7. ↑  "T2F director Sabeen Mehmud shot dead in Karachi"। *The Express Tribune*। ২৪ এপ্রিল ২০১৫। সংগ্রহের তারিখ ২৫ এপ্রিল ২০১৫।
8. ↑  "Arrested Safoora attack mastermind behind Sabeen's murder: Sindh CM"। *The Express Tribune*। ২০ মে ২০১৫। সংগ্রহের তারিখ ২১ মে ২০১৫।
**বালজুরাশি** বা **বিলজুরাশি** হল আল বাহাহ অঞ্চলের একটি শহর, দক্ষিণ-পশ্চিম সৌদি আরব । এটি ছিল এই অঞ্চলের রাজধানী যার মধ্যে গামিদ এবং জাহরান উপজাতি অন্তর্ভুক্ত ছিল। এটি আল বাহাহ অঞ্চলের একটি মাঝারি আকারের শহর। ভ্রমণের জন্য সেরা সময় আগস্টের মাঝামাঝি থেকে সেপ্টেম্বরের শেষ পর্যন্ত। বালজুরাশীর অধিকাংশ আদিবাসী এর বাইরে বাস করে; যাইহোক, তাদের মধ্যে একটি বিশাল সংখ্যক তাদের গ্রীষ্মকালীন ছুটি শহরে কাটায়, যা গ্রীষ্মকালে জনসংখ্যার ব্যাপক বৃদ্ধিকে ব্যাখ্যা করে।

বালজুরশির স্থানীয় লোকেরা সৌদি আরবের অগ্রগতিতে অন্যান্য উপজাতির মতোই অবদান রেখেছে। সৌদি আরবের বিখ্যাত কিছু ব্যবসায়ী বালজুরাশির। বালজুরাশির লোকেরা সুশিক্ষিত কারণ বালজুরাশী ছিল সৌদি আরবের দক্ষিণে আলোকিত কেন্দ্র এবং শত শত বছর ধরে পুরনো বাণিজ্য পথের কেন্দ্রস্থল। বালজুরাশির স্থানীয়দের একটি বিশাল জনসংখ্যা সমগ্র রাজ্য জুড়ে বিশ্ববিদ্যালয় এবং কলেজগুলিতে শিক্ষাবিদ হিসাবে পরিচিত। তারা সৌদি আরবের শিল্প ও বাণিজ্যিক সংস্থাগুলিতে অবদানের জন্য বিখ্যাত, বিশেষ করে জাতীয় তেল সংস্থা আরামকো, যেখানে অনেক ভাইস প্রেসিডেন্ট বালজুরশির। স্থানটিকে ঘামিদি উপজাতি অধ্যুষিত একটি উপজাতীয় শহর বলে মনে করা হয়, যা সৌদি আরবের একটি বড় উপজাতি।

"সারা পর্বতমালায় অবস্থিত একটি প্রধান গ্রীষ্মকালীন রিসর্ট এবং আভার সাথে তায়েফকে সংযোগকারী রাস্তার সবচেয়ে সুন্দর দক্ষিণ শহরগুলির মধ্যে একটি। রাঘদানের মত সুন্দর বন আপনাকে অবিশ্বাস করে যে আপনি সৌদি আরবে আছেন। এটি এক হাজার এক ওয়াচটাওয়ারের দেশ। বালজুরাশি হল একটি ভগিনী শহর যা একটি প্রাচীন মৌসুমী উটের ট্রেইলের মাথায় এত খাড়া যেটির নাম "উট স্টেপস"। বালজৌরাশির উটের ধাপগুলি মানবসৃষ্ট পদক্ষেপগুলির একটি সেট যা উটগুলিকে এই স্কার্পমেন্টে উঠতে দেয়। তারা নীচের দিকে সমস্ত পথ প্রসারিত করে।"

তথ্যসূত্র
---------

1. ↑  "Al Baha City Profile." The Saudi Network. 2012?
"**সাবাশ বাংলাদেশ**" হচ্ছে ২০০৪ সালে মুক্তিপ্রাপ্ত বাংলাদেশের ক্রিকেট সম্পর্কিত কালজয়ী গানগুলোর একটি। এই গানে কণ্ঠ দিয়েছিলেন কণ্ঠশিল্পী আসিফ আকবর। বাংলাদেশের ক্রিকেট নিয়ে তৈরি করা গানগুলোর মধ্যে এটি এখনও জনপ্রিয়তার শীর্ষে। গানটি ২০০৪ সালের *কেন তুমি সুখে থাকবে* অ্যালবামের একটি গান। এটির সুর ও সঙ্গীতায়োজন করেছেন ইবরার টিপু এবং গীত রচনা করেছেন সোহেল আরমান। ২০০৪-০৫ সালের জিম্বাবুয়ে জাতীয় ক্রিকেট দলের বাংলাদেশ সফর উপলক্ষে বাংলাদেশ জাতীয় দলের আবহ সঙ্গীত হিসাবে এটি তৈরী করা হয়।

গানটিতে কণ্ঠদান সম্পর্কে আসিফ আকবর বলেন, "আমি তখন কুমিল্লায়। জিম্বাবুয়ে টিম বাংলাদেশ সফরে আসবে। তারা আসার আগে বিসিবি বাংলাদেশ টিমের জন্য একটি থিম সং করার পরিকল্পনা করে। এই থিম সংটা নাকি আমাকেই গাইতে হবে। তারা কুমিল্লা থেকে আমাকে একপ্রকার ধরেই নিয়ে আসে। আমার তখন ঠাণ্ডা-সর্দি-কাশি মিলে বেশ কাহিল অবস্থা। কিন্তু কে শোনে কার কথা। দেরি যে করব তারও উপায় নেই। কারণ সফরের সময় এগিয়ে আসছে। সেই অবস্থায়ই গানটিতে কণ্ঠ দিই। গানটি শুনলে আমার ঠাণ্ডা লাগার অবস্থাটি বোঝাও যায়। গানটি এতটাই জনপ্রিয় হয় যে সবাই আমাকে উচ্ছ্বসিত প্রশংসায় ভাসিয়েছেন। স্টেডিয়ামে, বাংলাদেশের যেকোনো বিজয় মিছিলে গানটি থাকবেই।"

তথ্যসূত্র
---------

1. ↑  "ক্রিকেটে আমার গান নিষিদ্ধ কেন, তথ্যমন্ত্রীকে আসিফের প্রশ্ন"। *www.bd24live.com* (ইংরেজি ভাষায়)। সংগ্রহের তারিখ ২০২০-১২-২৪।
2. ↑  "বিশ্বকাপ উপলক্ষে আসিফের নতুন গান (ভিডিও)"। *Odhikar*। সংগ্রহের তারিখ ২০২০-১২-২৪।
3. ↑  "Keno Tumi Sukhe Thakbe by Asif Akbar"। *অ্যাপল মিউজিক* (ইংরেজি ভাষায়)।
4. ↑  "কালজয়ী 'সাবাস বাংলাদেশ' গানের গল্প জানালেন আসিফ"। *বিডিক্রিকটাইম*। ২০২০-০৬-১৫। সংগ্রহের তারিখ ২০২০-১২-২৪।
5. ↑  "আসিফের প্রিয় ৫ গান"। *কালের কণ্ঠ*। সংগ্রহের তারিখ ২০২০-১২-২৪।

বহিঃসংযোগ
---------

* ইউটিউবে সাবাশ বাংলাদেশ
**সাবা খভাদাগিয়ানি** (জর্জীয়: საბა ხვადაგიანი, ইংরেজি: Saba Khvadagiani; জন্ম: ৩০ জানুয়ারি ২০০৩) হলেন একজন জর্জীয় পেশাদার ফুটবল খেলোয়াড়। তিনি বর্তমানে জর্জীয় ক্লাব দিনামো তিবিলিসি এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৮ সালে, খভাদাগিয়ানি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত জর্জিয়ার বয়সভিত্তিক দলের হয়ে খেলার পর, তিনি ২০২১ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

সাবা খভাদাগিয়ানি ২০০৩ সালের ৩০শে জানুয়ারি তারিখে জর্জিয়ার তিফলিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

খভাদাগিয়ানি জর্জিয়া অনূর্ধ্ব-১৭ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৮ সালের ২৭শে অক্টোবর তারিখে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপ বাছাইপর্বে রাশিয়া অনূর্ধ্ব-১৭ দলের বিরুদ্ধে ম্যাচে জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।

পরিসংখ্যান
----------

### আন্তর্জাতিক

*১ জুলাই ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| জর্জিয়া | ২০২১ | ১ | ০ |
| সর্বমোট | ১ | ০ |

তথ্যসূত্র
---------

1. ↑
2. ↑  "Georgia U21 Squad" [জর্জিয়া অনূর্ধ্ব-২১ দল]। *espn.com* (ইংরেজি ভাষায়)। ইএসপিএন এফসি। ৩০ জুন ২০২৩। ৩০ জুন ২০২৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০২৩।
3. ↑  "Georgia U21 - Detailed squad 2023" [জর্জিয়া অনূর্ধ্ব-২১ – বিস্তারিত দল ২০২৩]। *transfermarkt.com* (ইংরেজি ভাষায়)। ট্রান্সফারমার্কেট। ৩০ জুন ২০২৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০২৩।

বহিঃসংযোগ
---------

* সকারওয়েতে সাবা খভাদাগিয়ানি (ইংরেজি) উইকিউপাত্তে এটি সম্পাদনা করুন
* ইইউ-ফুটবলে সাবা খভাদাগিয়ানি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সাবা খভাদাগিয়ানি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সাবা খভাদাগিয়ানি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সাবা খভাদাগিয়ানি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সাবা খভাদাগিয়ানি (ইংরেজি) উইকিউপাত্তে এটি সম্পাদনা করুন
**বালাকোট** পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়।

ইতিহাস
------

ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।

### ২০১৯ ভারতীয় আক্রমণ

মূল নিবন্ধ: ২০১৯ বালাকোট বিমান হামলা
২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে।

ভূগোল
-----

বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে।

প্রশাসন
-------

বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়।

তথ্যসূত্র
---------

1. ↑  "Saudi Public Assistance for Pakistan Earthquake Victims"। ২১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৯।
2. ↑  "পাকিস্তানে আটক ভারতীয় পাইলটের চা-পানের ভিডিও ভাইরাল"। সংগ্রহের তারিখ ২০১৯-০৩-০১।
**সাবা আজাদ** হলেন একজন ভারতীয় অভিনেত্রী, নাট্য পরিচালক এবং সংগীতশিল্পী। তিনি মুম্বই-ভিত্তিক বৈদ্যুতিন ফান দল ম্যাডবয় / মিংকের দুজনের একজন। সাবা ২০১১ সালে মুক্তিপ্রাপ্ত রোমান্টিক কৌতুক চলচ্চিত্র *মুঝসে ফ্রেন্ডশিপ কারোগে*-এর মূল চরিত্রে অভিনয় করার জন্য অধিক পরিচিত। এই চলচ্চিত্রটি ভারতে অতি জনপ্রিয় হয়েছিল, সারা দেশের কলেজ ছাত্রদের মধ্যে এটি ব্যাপক জনপ্রিয়তা অর্জন করেছিল। তিনি ২০১৬ সালে ওয়াই-ফিল্মসের ওয়েব সিরিজ, *লেডিস রুমে* ডিঙ্গোর ভূমিকায় অভিনয় করেছেন। ২০০৮ সালে মুক্তিপ্রাপ্ত স্বাধীন চলচ্চিত্র *দিল কাবাডি*তে রাগা নামক অন্যতম প্রধান চরিত্রে অভিনয়ের মাধ্যমে বলিউডে অভিষেক করেন। তিনি ক্যাডবেরি, পন্ডস, ম্যাগি, টাটা স্কাই, গুগল, কিট ক্যাট, ভোডাফোন, সানসিল্ক, নেসক্যাফে, এয়ারটেলের পাশাপাশি ক্লিন অ্যান্ড ক্লিয়ার, ওয়েস্টসাইড এবং অ্যামওয়ের মতো স্বনামধন্য প্রতিষ্ঠানের বিজ্ঞাপনে একজন মডেল হিসেবে কাজ করেছেন।

প্রারম্ভিক জীবন
---------------

তিনি মঞ্চ নাটকের দুর্দান্ত অভিনেতা সফদার হাশমির ভাইয়ের মেয়ে। একটি নাট্য পরিবারে জন্ম নেওয়া আজাদ খুব অল্প বয়স থেকেই মঞ্চ প্রযোজক সফদার হাশমির নাট্যদল *জন নাট্য মঞ্চের* সাথে অভিনয় করেছেন, সেখানে তিনি হাবিব তনভীর, এমকে রায়না, জিপি দেশপাণ্ডে এবং এন কে শর্মার মতো অভিনেতার সাথে কাজ করেছেন। তিনি ওড়িশি, ধ্রুপদী ব্যালে, জ্যাজ, লাতিনের পাশাপাশি সমসাময়িক নৃত্যের প্রশিক্ষণও নিয়েছেন। তাঁর ওড়িশি নৃত্যের গুরু কিরণ সেগালের সাথে তিনি ভারতে এবং দেশের বাইরে ইংল্যান্ড, কানাডা, নেপাল ইত্যাদি জায়গায় নৃত্যের পাশাপাশি অভিনয় করেছেন।

বিদ্যালয়ের পড়া শেষ করার পর, পরিচালক ঈশান নায়ের পরিচালিত *গুরুর* নামক একটি স্বল্পদৈর্ঘ্যের চলচ্চিত্রে প্রধান চরিত্রে অভিনয় করে তিনি চলচ্চিত্র জগতে পদার্পণ করেছিলেন, ছবিটি নিউ ইয়র্ক এবং ফ্লোরেন্সের উৎসবগুলোতে দেখানো হয়েছিল। এর পর থেকে তিনি বেশ কয়েকটি স্বল্পদৈর্ঘ্যের চলচ্চিত্রে কাজ করেছেন।

কর্মজীবন
--------

২০০৮ সালে মুক্তিপ্রাপ্ত অনিল সিনিয়রের স্বাধীন হিন্দি চলচ্চিত্র *দিল কাবাডি*তে অভিনয়ের মাধ্যমে তিনি বলিউড জগতে অভিষেক করেছিলেন; উক্ত চলচ্চিত্রে তিনি রাহুল বসুর বিপরীতে অভিনয় করেন। অতঃপর তিনি ওয়াই-ফিল্মসের *মুঝসে ফ্রেন্ডশিপ কারোগে*-এ মূল চরিত্রে অভিনয় করেছিলেন, যেখানে তিনি নবাগত নিশান্ত দাহিয়া ও সাকিব সেলিমের বিপরীতে প্রীতি সেনের চরিত্রে অভিনয় করেছিলেন।

ব্যক্তিগত জীবন
--------------

তিনি মঞ্চ নাটকের স্বনামধন্য অভিনেতা সফদার হাশমির ভাইয়ের মেয়ে। ২০১৩ সালের ১লা মার্চ তারিখে, ইমাম শাহ ঘোষণা করেন যে, তিনি এবং সাবা "লিভ-ইন" সম্পর্কে আবদ্ধ রয়েছেন।

তথ্যসূত্র
---------

1. 1 2  Chakrabarti, Paromita (১০ ডিসেম্বর ২০০৮)। "Change of Scene"। *The Indian Express*। সংগ্রহের তারিখ ২৪ ডিসেম্বর ২০১২।
2. 1 2  "Saba Azad"। *The Times of India Blogs*। সংগ্রহের তারিখ ২৬ জুলাই ২০১৬।
3. 1 2 3  Doshi, Riddhi (১ জানুয়ারি ২০০৯)। "'My uncle was my mentor'"। *DNA*। সংগ্রহের তারিখ ২০১৬-০৭-২৬।
4. ↑  "Mujhse Fraaandship Karoge"। *India Today*। ১৭ অক্টোবর ২০১১। সংগ্রহের তারিখ ২৪ ডিসেম্বর ২০১২।
5. ↑  Akshata Shetty (১৭ মার্চ ২০১৩)। "Saba and I are living together: Imaad Shah"। *The Times of India*। India। সংগ্রহের তারিখ ৬ মার্চ ২০১৪।

বহিঃসংযোগ
---------

* ইন্টারনেট মুভি ডেটাবেজে সাবা আজাদ (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |
এই নিবন্ধটি পুরুষ দল সম্পর্কে। নারী দলের জন্য ফরাসি গায়ানা জাতীয় নারী ফুটবল দল দেখুন।

**ফরাসি গায়ানা জাতীয় ফুটবল দল** (ইংরেজি: French Guiana national football team) হচ্ছে আন্তর্জাতিক ফুটবলে ফরাসি গায়ানার প্রতিনিধিত্বকারী পুরুষদের জাতীয় দল, যার সকল কার্যক্রম ফরাসি গায়ানার ফুটবলের সর্বোচ্চ নিয়ন্ত্রক সংস্থা গুইয়ান ফুটবল লীগ দ্বারা নিয়ন্ত্রিত হয়। এই দলটি ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩৬ সালের ১লা জানুয়ারি তারিখে, ফরাসি গায়ানা প্রথমবারের মতো আন্তর্জাতিক খেলায় অংশগ্রহণ করেছে; ফরাসি গায়ানায় অনুষ্ঠিত উক্ত ম্যাচে ফরাসি গায়ানা ওলন্দাজ গায়ানার কাছে ৩–১ গোলের ব্যবধানে পরাজিত হয়েছে।

৭,০০০ ধারণক্ষমতাবিশিষ্ট বাদুয়েল স্টেডিয়ামে *লে ইয়ানা দকোস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফরাসি গায়ানার স্তাদ দে বাদুয়েলে অবস্থিত। বর্তমানে এই দলের ম্যানেজারের দায়িত্ব পালন করছেন থিয়েরি দে নেফ এবং অধিনায়কের দায়িত্ব পালন করছেন বুর্ক-অঁ-ব্রেসের আক্রমণভাগের খেলোয়াড় স্লোভান প্রিয়াত।

ফিফার সদস্যপদ না থাকার ফলে ফরাসি গায়ানা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে ফরাসি গায়ানা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।

রুদি এভঁস, মার্ভিন তোরভিক, দনোভান লেওন, গারি পিগ্রে এবং স্লোভান প্রিয়াতের মতো খেলোয়াড়গণ ফরাসি গায়ানার জার্সি গায়ে মাঠ কাঁপিয়েছেন।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফরাসি গায়ানার কোন স্থান নেই। অন্যদিকে, বিশ্ব ফুটবল এলো রেটিংয়ে ফরাসি গায়ানার সর্বোচ্চ অবস্থান হচ্ছে ১১০তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১৭৪। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ১৪১ | হ্রাস ৮ |  রুয়ান্ডা | ১২৬৯ |
| ১৪২ | বৃদ্ধি ৩৫ |  ইসোয়াতিনি | ১২৬৬ |
| ১৪৩ | হ্রাস ১১ |  মধ্য আফ্রিকান প্রজাতন্ত্র | ১২৬০ |
| ১৪৩ | অপরিবর্তিত |  ফরাসি গায়ানা | ১২৬০ |
| ১৪৫ | বৃদ্ধি ৩ |  বুরুন্ডি | ১২৫৮ |
| ১৪৫ | বৃদ্ধি ৭ |  মাল্টা | ১২৫৮ |
| ১৪৫ | হ্রাস ৬ |  কিরগিজস্তান | ১২৫৮ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* ফিফা-এ ফরাসি গায়ানা জাতীয় ফুটবল দল[*স্থায়ীভাবে অকার্যকর সংযোগ*] (ইংরেজি)
চমস্কি শ্রেণিবিন্যাস দ্বারা বর্ণিত অন্তর্ভুক্তির সেট
কম্পিউটার বিজ্ঞানে, বিশেষ করে প্রোগ্রামিং ভাষাসমূহের গবেষণায় **চম্‌স্কি স্তরক্রম** (ইংরেজি: Chomsky hierarchy) বা কখনো কখনো **চম্‌স্কি-শ্যুৎসেনবের্গার স্তরক্রম** (Chomsky–Schützenberger hierarchy) বলতে বিধিগত ব্যাকরণের শ্রেণীগুলির একটি আবদ্ধ স্তরক্রম বোঝায়, যেসব বিধিগত ব্যাকরণ বিধিগত ভাষা সৃষ্টি করে। এই ব্যাকরণগুলি পদসংগঠন ব্যাকরণ নামেও পরিচিত।

নোম চম্‌স্কি ১৯৫৬ সালে এই স্তরক্রমটি প্রথম বর্ণনা করেন (দেখুন [1])। এছাড়া মার্সেল-পাউল শ্যুৎসেনবের্গার, যিনি বিধিগত ভাষাসমূহের তত্ত্ব নির্মাণে গুরুত্বপূর্ণ ভূমিকা রাখেন, তার নামেও এই স্তরক্রমটি কখনো কখনো নামকরণ করা হয়।

তথ্যসূত্র
---------

* Chomsky, Noam (১৯৫৬)। "Three models for the description of language"। *IRE Transactions on Information Theory* (2): 113–124।
* Chomsky, Noam (১৯৫৯)। "On certain formal properties of grammars"। *Information and Control* (2): 137–167।
* Chomsky, Noam (১৯৬৩)। "The algebraic theory of context free languages"। Braffort, P.; Hirschberg, D.। *Computer Programming and Formal Languages*। Amsterdam: North Holland। পৃষ্ঠা 118–161।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link)

বহিঃসংযোগ
---------

* 

টেমপ্লেট:Formal languages and grammars

টেমপ্লেট:Noam Chomsky
**১৯৭৬-এর থাংশান ভূমিকম্প** (চীনা: 唐山大地震; ফিনিন: *Tángshān dà dìzhèn*; আক্ষরিক: "থাংশানের মহাভূমিকম্প") যা **থাংশানের মহাভূমিকম্প** নামেও পরিচিত, একটি জোড়া ভূমিকম্প ও সংশ্লিষ্ট প্রাকৃতিক দুর্যোগের ঘটনাটিকে নির্দেশ করে। ১৯৭৬ সালের ২৮শে জুলাই স্থানীয় সময়ে ভোররাত ৩টা বেজে ৪২ মিনিটে গণচীনের হপেই প্রদেশের কয়লাখনি অঞ্চলের উপকূলীয় শিল্পনগরী থাংশান নগরীতে (জাতীয় রাজধানী বেইজিং থেকে একশত কিলোমিটারের কিছু বেশি দূরত্বে) সম্পূর্ণ অপ্রত্যাশিতভাবে রিখটার মাপনীতে ৭.৬ মাত্রার একটি ভূমিকম্প আঘাত হানে। ভূমিকম্পটি প্রায় ১৪ থেকে ১৬ সেকেন্ড স্থায়ী হয়। ভূমিকম্পটির সর্বোচ্চ তীব্রতা মের্কালি তীব্রতা মাপনী অনুযায়ী ১১ (XI তথা *চরম*) মাপের ছিল। কয়েক মিনিটের মধ্যে থাংশান নগরীর ৮৫ শতাংশ অদৃঢ়ীকৃত, বহুতল ভবন ও অন্যান্য স্থাপ্না হয় সম্পূর্ণ ধ্বসে যায় বা বসবাসের অনুপযোগী হয়ে পড়ে, সমস্ত পরিষেবা ব্যবস্থা (জল সরবরাহ, পয়োনিষ্কাশন, জরুরি চিকিৎসা) আংশিক বা সম্পূর্ণ বিকল হয়ে যায়, বেশির ভাগ মহাসড়ক সেতু ও রেলসেতু বিধ্বস্ত বা অত্যন্ত ক্ষতিগ্রস্ত হয়। ভূমিকম্প যখন আঘাত হানে, তখন শহরের ১০ লক্ষ অধিবাসীর প্রায় সবাই ঘুমাচ্ছিল; ফলে ঘুম থেকে জেগে উঠে আশ্রয় নেবার সময় পায়নি। সরকারীব হিসাবমতে এই ভূমিকম্পে কমপক্ষে ১ লক্ষ ৬৪ হাজার লোক গুরুতর আহত হয় এবং ২ লক্ষ ৪২ হাজার অধিবাসীর মৃত্যু হয় (কারও কারও মতে প্রকৃত সংখ্যা এর তিনগুণেরও বেশি, অর্থাৎ প্রায় ৭ লক্ষ); ফলে এটি মানবজাতির লিখিত ইতিহাসের ৩য় সর্বোচ্চ মরণঘাতী (অথবা সম্ভবত ২য় সর্বোচ্চ মরণঘাতী) ভূমিকম্প এবং বিংশ শতাব্দীর সবচেয়ে মরণঘাতী ভূমিকম্প। সতর্কবার্তার ও প্রাক-অভিঘাতের (Foreshock) অনুপস্থিতি (যা কিনা ১৯৭৫ সালের হাইছেং ভূমিকম্পের সম্পূর্ণ বিপরীত) এই বিপুল সংখ্যক প্রাণহানির অন্যতম প্রধান কারণ ছিল। বিধ্বস্ত ভবন ও স্থাপনার নিচে আটকে পড়া ৮০% লোককে বের করা সম্ভব হয়। দুর্ভাগ্যজনকভাবে এটি একটি জোড়া ভূমিকম্প ছিল; ২৮শে জুলাই তারিখেই বিকালে থাংশান থেকে প্রায় ৭০ কিলোমিটার উত্তর-পূর্বে লুয়ানশিয়েন নগরীতে ৭.১ রিখটার মাপের আরেকটি ভূমিকম্প (উত্তর-অভিঘাত বা আফটারশক) আঘাত হানে, ফলে অবশিষ্ট আটকে পড়া লোকদের বাঁচানোর প্রচেষ্টা ব্যাহত হয়ে তাদের সিংহভাগের মৃত্যু ঘটে। 

ভূমিকম্পটির পরিকেন্দ্রটি থাংশান নগরীর দক্ষিণভাগে ভূপৃষ্ঠ থেকে ১৫ কিলোমিটার গভীরতায় অবস্থিত ছিল। ভূমিকম্পটি চতুর্দিকে ১১০০ কিলোমিটার পরিধি পর্যন্ত অনুভূত হয়। ভূমিকম্পটি এমন একটি চ্যুতিরেখার উপরে ঘটে, যা সম্পর্কে ভূবিজ্ঞানীরা অবগত ছিলেন না। বর্তমানে এটিকে থাংশান চ্যুতি বলা হয়। থাংশান চ্যুতিটি সাংতুং চ্যুতিব্যবস্থার একটি অংশ, যা ব্যবস্থাটির সাথে ইন শান-ইয়েন শান পর্বত বেষ্টনীর ছেদাংশের কাছে অবস্থিত।

চিত্রমালা
---------

* থাংশান ভূমিকম্প স্মৃতিসৌধথাংশান ভূমিকম্প স্মৃতিসৌধ
* একটি ভবনের ধ্বংসাবশেষএকটি ভবনের ধ্বংসাবশেষ

তথ্যসূত্র
---------

1. 1 2  টেমপ্লেট:Short-isc
2. 1 2  টেমপ্লেট:Short-isc
3. ↑  Xinhua News Agency, 29 July 2017; Chen এবং অন্যান্য 1988
4. ↑  Some early estimates varied widely, as high as 750,000. See the #Death toll section for the various fatality figures.
5. ↑  Numerous sources, e.g. the voluminous work edited by Housner & He (2002).
6. ↑  Housner ও He 2002, Prologue.
7. ↑  See the #Death toll section for the various fatality figures.
**জয়দ্বীপ মুখোপাধ্যায়** (জন্ম: ২১ শে এপ্রিল, ১৯৪২ কলকাতায়) ভারত থেকে অবসরপ্রাপ্ত পেশাদার টেনিস খেলোয়াড়।

ব্যক্তিগত জীবন
--------------

জয়দ্বীপ মুখার্জী ভারতের স্বাধীনতা সংগ্রামের নেতা চিত্তরঞ্জন দাশের নাতি। তিনি কলকাতার লা মার্টিনেয়ার থেকে তার বিদ্যালয়ের পড়াশোনা সম্পন্ন করেন।

টেনিস কেরিয়ার
--------------

### জুনিয়ার্স

১৯৫৯ সালে মুখার্জী ভারতীয় জাতীয় জুনিয়ার চ্যাম্পিয়নশীপ জয় করেন। তারপর তিনি বিদেশে খেলতে শুরু করেন এবং ১৯৬০ সালে উইম্বলডন বয়েজ'স টুর্নামেন্টে রানার-আপ হন।

### অপেশাদার / প্রো সফর

ইউ.এস. চ্যাম্পিয়নশীপের চতুর্থ রাউন্ডে জয়দ্বীপ মুখার্জী আন্তর্জাতিক ব্রেকআউট ১৯৬২ সালে করেছিলেন। ১৯৬৩ ও ১৯৬৪ সালে উইম্বলডনে তিনি চতুর্থ রাউন্ডেই পৌঁছে ছিলেন এবং ১৯৬৫ সালে ফরাসি চ্যাম্পিয়নশীপে চতুর্থ রাউন্ডে পৌঁছান।

১৯৬৬ সালে জয়দ্বীপ মুখার্জীর সবচেয়ে সফল বছর ছিলো। তিনি আবার ফরাসি চ্যাম্পিয়নশীপ এবং উইম্বলডন চতুর্থ রাউন্ডে পৌঁছে ছিলেন। তিনি ভারতের ডেভিস কাপ দলের সদস্য ছিলেন এবং তিনি ফাইনালে পৌঁছান। ফাইনালে মুখার্জী ভারতের একমাত্র রাবার জিতে ছিলেন; তিনি এবং রামানাথন কৃষ্ণান মিলে জন নিউকমবে এবং টনি রোচকে ডাবলসে পরাজিত করেন। তার শিক্ষাদীক্ষার জন্য, মুখার্জীকে ১৯৬৬ সালে অর্জুনা পুরস্কার দেওয়া হয়।

তার কর্মজীবনে, মুখার্জী তিনবার এশিয়ান চ্যাম্পিয়নশীপসহ কমপক্ষে ৬ টি শিরোপা জিতেছিল।

অবসর গ্রহণ
----------

মুখার্জী বর্তমানে কলকাতায় তার নামের একটি টেনিস একাডেমী পরিচালনা করেন এবং তিনি সানফিট ওপেন টুর্নামেন্টর পরিচালক হিসেবে দায়িত্ব পালন করছেন এবং ভারতের জন্য ডেভিস কাপের অধিনায়ক হিসেবেও দায়িত্ব পালন করছেন।

একক শিরোনাম(৬)
--------------

| ফলাফল | নং. | তারিখ | চ্যাম্পিয়নশীপ | পৃষ্ঠতল | চূড়ান্ত মধ্যে প্রতিপক্ষ | চূড়ান্ত স্কোর |
| --- | --- | --- | --- | --- | --- | --- |
| বিজয়ী | ১. | ১৯৬৬ | এশিয়ান চ্যাম্পিয়নশীপ, ক্যালকাটা |  |  |  |
| বিজয়ী | ২. | ১৯৬৬ | জাতীয় চ্যাম্পিয়নশীপ, ভারত |  |  |  |
| বিজয়ী | ৩. | ১৯৬৭ | পশ্চিম ভারত চ্যাম্পিয়নশীপ, বোম্বাই |  | অস্ট্রেলিয়া বব কারমাইকেল | ৫–৭, ৪–৬, ৬–২, ৬–৩, ৬–৩ |
| বিজয়ী | ৪. | ১৯৬৯ | এশিয়ান চ্যাম্পিয়নশীপ, ক্যালকাটা |  | মার্কিন যুক্তরাষ্ট্র বিল টাইম | ৬–২, ৬–১, ৬–০ |
| বিজয়ী | ৫. | ১৯৭০ | এশিয়ান চ্যাম্পিয়নশীপ, ক্যালকাটা |  |  |  |
| বিজয়ী | ৬. | ১৯৭০ | জাতীয় চ্যাম্পিয়নশীপ, ভারত |  |  |  |

তথ্যসূত্র
---------

1. ↑
2. ↑

বহিঃসংযোগ
---------

* Tennis Archives[*স্থায়ীভাবে অকার্যকর সংযোগ*]
* জয়দ্বীপ মুখোপাধ্যায়, অ্যাসোসিয়েশন অব টেনিস প্রফেশনালস-এ
* টেমপ্লেট:DavisCupplayerlink
* Jaidip Mukerjea Tennis Academy
যগ্ন স্থালা এর মনোরম দৃশ্য
**বম্বর বৈনি** হল অম্বার সাথে ঘনিষ্ঠভাবে চিহ্নিত দেবী (মাতা দেবী) এর আঞ্চলিক অবতার: তাঁর নামটির অর্থ "সিংহের উপর চড়া শক্তির ক্ষমতাশালী দেবী", এবং তিনি লৌন্ডি শহরে অবস্থিত একটি পাহাড়ে বাস করেন।

লৌন্ডি শহরের প্রাণকেন্দ্র থেকে প্রায় ১ কিলোমিটার দূরে পাহাড়ের চূড়ায় শ্রী দেবী বম্বর বৈনি জ্বি এর হিন্দু মন্দির অবস্থিত। লৌন্ডি ভারতের মধ্য প্রদেশের ছত্রপুর জেলায় অবস্থিত। ভক্ত এবং দর্শনার্থীরা পাহাড়ের চূড়ায় প্রায় ৪৫০ ধাপে উঠে মন্দিরে পৌঁছেন। সারা বছরই হাজার হাজার ভক্ত মন্দিরে ভিড় করেন। অনুমান করা হয় যে এই উপাসনালয়টি ১৭-১৮ শতাব্দী থেকে অস্তিত্বে আছে। মন্দিরের সামনে পাহাড়ের নিচে একটি মনোরম পুকুর দেখা যায়। এটি বুন্দেলখণ্ডের একটি গুরুত্বপূর্ণ ধর্মীয় স্থান।

বম্বর বৈনি মন্দিরটি নিজেই স্থানীয় অঞ্চলের অন্যতম তীর্থস্থান, যা প্রতিবছর হাজার হাজার দর্শনার্থীকে আকর্ষণ করে, বিশেষত প্রতিবছর এপ্রিল ও অক্টোবরে নবরাত্রি মেলার জন্য, যা হিন্দুদের দ্বারা বার্ষিক উপবাসের দিন।

যোগাযোগ ব্যবস্থা
----------------

নিকটতম সিভিল বিমানবন্দরটি হল খাজুরাহো। মহোবা, খাজুরাহো এবং হরপালপুর রেলওয়ে স্টেশনগুলো নিকটে অবস্থিত, যা একে ভারতের কয়েকটি বড় শহরের সাথে সংযুক্ত করে।

উৎপত্তি
-------

স্থানটিতে উপাসনার উৎসব সম্পর্কিত অন্যতম পৌরাণিক কাহিনী, স্থানীয় এক যাজকের স্বপ্নের সাথে সম্পর্কিত। কথিত আছে যে দেবী স্বপ্নে পুরোহিতের কাছে এসে পাহাড়ের চূড়ায় তাঁর অবস্থান সম্পর্কে জানালেন। পরের দিন সকালে, পুরোহিত এবং লৌন্ডির আরও কিছু প্রবীণ দায়িত্বশীল নাগরিকরা প্রাণ ঝুঁকি নিয়ে পাহাড়ের উপরে উঠলেন, তারা একটি বিশাল গুহায় একটি বড় পাথরের উপর একটি ছোট গর্তে দেবীর শিলালিপিটি পেয়েছিলেন।

সেই দিনগুলিতে পাহাড়টি সিংহ, বাঘ ইত্যাদির মতো বন্য প্রাণীদের দ্বারা পরিপূর্ণ ছিল, তাই স্থানীয়রা বিশ্বাস করেন যে দেবীকে যথাযথভাবে 'বাব্বার বাহিনী' নামে অভিহিত করা হয়েছিল, অর্থাৎ সিংহতে আরোহণ, যা পরবর্তী সময়ে 'বম্বর বৈনি' হয়ে ওঠে। শহরের লোকেরা তখন পাথরের উপরেই মন্দির তৈরির সিদ্ধান্ত নেয়। দীর্ঘ সিঁড়িটি পরে তৈরি হয়, এবং মন্দিরের উন্নতির জন্য কাজ এখন পর্যন্ত অব্যাহত রয়েছে।

মূর্তির বর্ণনা
--------------

বম্বর বৈনি একটি বড় পাথরের গর্তে অল্প বয়স্ক দেবী হিসাবে খোদাই করা আছে। তাকে রাখা হয়েছে অলঙ্কৃতভাবে সাধারণ শাড়ি এবং প্রচুর গহনা পড়া অবস্থায়। শিলার গর্তটিতে পর্যাপ্ত আলো না থাকায় মূল শিলালিপির ছবি তোলা কঠিন।

তথ্যসূত্র
---------

1. ↑  Lala Ramcharan Lal. *Ram Ram Bhaj Lev* Neeraj Prakashan, Chhatarpur p. 58-59

আরও পড়ুন
---------

* Lala Ramcharan Lal (1880–1942), February 2000. *Ram Ram Bhaj Lev (Bundeli Lok Bhajan)*, প্রকাশক- Brij Bhushan Khare, Neeraj Prakashan, Chhatarpur.
* David Kinsley', *Hindu Goddesses: Vision of the Divine Feminine in the Hindu Religious Traditions*, (ISBN 81-208-0379-5)
**খার্চি** (ইংরেজি: Kharchi) বা খার্চি পূজা বা খার্চি মেলা ও উৎসব হল চৌদ্দ দেবতার পূজা। প্রাথমিক ভাবে এটা ত্রিপুরীদের উৎসব হলেও বর্তমানে সব ধর্মের মানুষ এতে সমান ভাবে অংশগ্রহণ করে। এটি সাধারণত ইংরেজি মাসের জুলাই-অগাষ্ট এর দিকে হয়ে থাকে এই পূজা

ইতিহাস
------

খার্চি শব্দের আক্ষরিক অর্থ হল, **খার** ও **চি**। খার কথার অর্থ হল *পাপ* এবং চি কথার অর্থ হল *পরিষ্কার বা মোচন* করা। এক কথায় পাপ মোচন করা। ৩০০০ বছর আগে এই পূজার প্রচলন হয়েছিল এবং বর্তমানেও চলছে। এই পূজা মুলত ত্রিপুরার রাজ পরিবার এবং ত্রিপুরী রাজ চন্তাই দের পৃষ্ঠপোষকতায় চলে আসছে। **চন্তাই** কথার অর্থ হচ্ছে পূজারী বা পুরোহিত।রাজ চন্তাইরা বংশ পরম্পরায় নির্বাচিত হয়ে আসে।

দেবদেবী ও পূজা
--------------

বিগ্রহ পরিচয়- **শ্রীশ্রী চতুর্দশ দেবতা**।
চৌদ্দ দেবতা মন্দিরের অষ্ট ধাতুর নির্মিত এই দেবদেবীরা হলেন হর (**শঙ্কর**), উমা (**শঙ্করী**), হরি (**বিষ্ণু**), মা (**লক্ষ্মী**), বাণী (**সরস্বতী**), কুমার (**কার্ত্তিকেয়**), গণপা (**গণেশ**), বিধি (**ব্রহ্মা**), ক্ষ্বা (**পৃথিবী**), অব্ধি (**সমুদ্র**), ভাগীরথী (**গঙ্গা**), শিখি (**অগ্নি**), কামদেব (**প্রদ্যুম্ন**) ও হিমাদ্রি (**হিমালয় পর্ব্বত**)। হর, উমা, হরি, এই তিন দেবদেবী নিত্য পূজিত হন। কিন্তু আষাঢ় মাসের শুক্লাষ্টমীতে একত্রে পূজিত হন চৌদ্দ দেবতা। ৭দিন ব্যাপী চলে এই পূজা ও জাতি উপজাতির এই মহান মিলন মেলা।
প্রতি বছর আষাঢ় মাসের শুক্লঅষ্টমী তিথিতে পুজো শুরু হয়। ওই দিন ভোরে ১৪টি দেবতাকে হাওড়া নদীতে স্নান করিয়ে মন্দিরে নিয়ে যাওয়া হয়। চতুর্দশ দেবতার কোন অবয়ব নেই। শুধুমাত্র তাঁদের মুখ পুজো করা হয়। তাঁরা হলেন— হর বা শিব প্রধান দেবতা, উমা বা দুর্গা, হরি, লক্ষ্মী, সরস্বতী, কুমার বা কার্তিক, গণেশ, ব্রহ্মা, পৃথিবী, সমুদ্র, গঙ্গা, অগ্নি, কামদেব, হিমাদ্রি। পুজোর পুরোহিতকে চন্তাই বলা হয়। চন্তাইকে রাজার প্রতিনিধি হিসেবে গণ্য করা হয়।

আরও দেখুন
---------

ত্রিপুরা

তথ্যসূত্র
---------

1. 1 2

আনন্দবাজার পত্রিকা

বহিঃসংযোগ
---------

* www.tripura.org.in
* Fairs And Festivals[*স্থায়ীভাবে অকার্যকর সংযোগ*]
**সময়ের প্রয়োজনে** বহুমুখী প্রতিভাবান জহির রায়হান রচিত একটি ছোটগল্প।

কাহিনি সংক্ষেপ
--------------

আমরা ১৯৭১ সালে মুক্তিযুদ্ধ কেন করেছিলাম? আর কেনই বা একসময় যাদের স্বাগত জানিয়েছিলাম, তাদের বিরুদ্ধে অস্ত্র তুলে নিয়েছিলাম ১৯৭১ সালে? অনেকেই হয়ত বলবে, দেশের জন্য। কিন্তু, দেশের সীমানা তো সবসময় এক থাকে না। হাজার বছর আগে এদেশের সীমানা আজকের বাংলাদেশের সীমানা থেকে আলাদা ছিল। আমরা মুক্তিযুদ্ধ করেছিলাম সময়ের প্রয়োজনে। ১৯৪৭ সালে দেশভাগের পর বাঙালিদের শোষণ করা শুরু করে পাকিস্তানি শাসকগোষ্ঠী। ১৯৭০ সালের সাধারণ নির্বাচনে জয়ী হওয়া সত্ত্বেও বাঙালিদের ক্ষমতার মসনদে বসতে দেয় নি তারা। উল্টো করেছে নানা টালবাহানা। ক্ষমতা হস্তান্তর না করে ১৯৭১ সালের ২৫শে মার্চ বাঙালিদের উপর সর্বশক্তি নিয়ে ঝাঁপিয়ে পড়ে। অতঃপর, সময়ের প্রয়োজনেই বাঙালিদের ঝাঁপিয়ে পড়তে হয় মুক্তিযুদ্ধে। যাদেরকে একসময় বাঙালিরা ভালবাসত, তাদের দেখলেই বাঙালিদের রক্ত গরম হয়ে ওঠে। তাদের দিকে পাগলের মত গুলি ছুঁড়েছে মুক্তিযোদ্ধারা।

অন্য মাধ্যমে
------------

২০০৫ সালে ছোটগল্পটি অবলম্বনে একই শিরোনামে মঞ্চনাটক মঞ্চস্থ করে 'থিয়েটার আর্ট ইউনিট'।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৯।
2. ↑
**সেইনাইয়োকি ইয়ালকাপাল্লোকেরহো** (ফিনীয়: Seinäjoen Jalkapallokerho, ইংরেজি: Seinäjoki Football Club; এছাড়াও **এসজেকে সেইনাইয়োকি**, **সেইনাইয়োকি ফুটবল ক্লাব**, **সেইনাইয়োকি এফসি** অথবা শুধুমাত্র **এসজেকে** নামে পরিচিত) হচ্ছে সেইনাইয়োকি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ২০০৭ সালের ৫ই নভেম্বর তারিখে প্রতিষ্ঠিত হয়েছে। এসজেকে তাদের সকল হোম ম্যাচ সেইনাইয়োকির অমাএসপি স্তাদিওনে খেলে থাকে; যার ধারণক্ষমতা হচ্ছে ৫,৮১৭। বর্তমানে এই ক্লাবের ম্যানেজারের দায়িত্ব পালন করছেন ইয়ানি হোঙ্কাভারা এবং সভাপতির দায়িত্ব পালন করছেন রাইমো সারায়ারভি। ফিনীয় মধ্যমাঠের খেলোয়াড় মেহমেত হেতেমায় এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসজেকে এপর্যন্ত ৩টি শিরোপা জয়লাভ করেছে; যার মধ্যে ১টি ভেইক্কাউসলিগা, ১টি ফিনীয় কাপ এবং ১টি ফিনীয় লীগ কাপ শিরোপা রয়েছে।

অর্জন
-----

* **ভেইক্কাউসলিগা**

**বিজয়ী (১):** ২০১৫
**রানার-আপ (১):** ২০১৪
* **ফিনীয় কাপ**

**বিজয়ী (১):** ২০১৬
**রানার-আপ (১):** ২০১৭
* **ফিনীয় লীগ কাপ**

**বিজয়ী (১):** ২০১৪
**রানার-আপ (১):** ২০১৬

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
2. ↑  "কর্মকর্তা"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
4. ↑  "বর্তমান দল"। *ট্রান্সফারমার্কেট*। সংগ্রহের তারিখ ১৩ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ফিনীয়)

টেমপ্লেট:সেইনাইয়োকি ফুটবল ক্লাব
টেমপ্লেট:ভেইক্কাউসলিগা

প্রবেশদ্বার: ফুটবল
ফরোয়ার্ড অপারেটিং বেস (এফওবি) রাইনো, বা **ক্যাম্প রাইনো** নামেও পরিচিত, আফগানিস্তানে অপারেশন এন্ডিওরিং ফ্রিডমের সময় প্রতিষ্ঠিত প্রথম মার্কিন সামরিক ঘাঁটি ছিল। এটি রেগিস্তান মরুভূমিতে অবস্থিত, কান্দাহারের ১০০ নটিক্যাল মাইল (১৯০ কিমি) দক্ষিণ-পশ্চিমে।

ইতিহাস
------

অপারেশন রাইনোর আগে,চার দিন ধরে ইউনাইটেড স্টেটস নেভি সিলস অঞ্চলটিতে অভিযান চালিয়েছিল। এর নেতৃত্বে ছিল মার্কিন যুক্তরাষ্ট্রের সেনাবাহিনীর ৭৫তম রেঞ্জার রেজিমেন্ট (তৃতীয় রেঞ্জার ব্যাটালিয়ন)। এই অভিযানের মধ্যে বিমানপোত বাহিত এবং বিমান হামলা উভয়ই সন্নিবেশ ছিল। এরপরে ১৫তম মেরিন এক্সপিডিশনারি ইউনিট (১৫তম এমইইউ) এবং চার্লি কোম্পানি বিএলটি ১/১ (ব্যাটালিয়ন ল্যান্ডিং দল) থেকে অবজেক্টিভ রাইনো মার্কিন যুক্তরাষ্ট্রের নৌ বাহিনীর হাতে তুলে দেওয়া হয়েছিল এবং হেলমান্দ ও কান্দাহার প্রদেশদুটিতে নেতৃত্বাধীন যুদ্ধ পরিচালনা করতে একটি জোট তৈরির জন্য ব্যবহার হয়েছিল।

স্থলটি ঘিরে একটি ১০-ফুট (৩ মি) উঁচু প্রাচীর এবং চারটি শক্ত পাহারাদার মিনার ছিল। এর মধ্যে ছিল বেশ কিছু নতুন গুদাম, অফিস, এমনকি একটি ছোট মসজিদও, যা সমস্ত কর্মীদের জন্য সম্মানের চিহ্ন হিসাবে মেনে নেওয়া হয়েছিল। কয়েকটি বাড়ির রঙ সবে শুকিয়ে ছিল। পুরো শিবির জুড়ে পাহারাযুক্ত রাস্তা ছিল এবং এটি ৩-ফুট-গভীর (০.৯১ মি) একটি সিমেন্ট খাঁচা দ্বারা দ্বিখণ্ডিত করা ছিল।

ক্যাম্প রাইনো ২৬শে নভেম্বর ২০০১ থেকে ১লা জানুয়ারি ২০০২ পর্যন্ত চালু ছিল। কর্মব্যস্ততার শীর্ষে থাকার সময়, শিবিরে প্রায় ১১০০ মার্কিন নৌ বাহিনীর সেনা ছিল, তাদের নেতৃত্বে ছিলব্রিগেডিয়ার জেনারেল জেমস ম্যাটিস। পাশাপাশি ছিল মার্কিন সেনা এবং মার্কিন নৌবাহিনী সিবী (মার্কিন যুক্তরাষ্ট্র নেভাল কনস্ট্রাকশন ব্যাটালিয়নস), অস্ট্রেলিয়া বিশেষ এয়ার সার্ভিস রেজিমেন্ট (এসএএসআর) এবং কয়েক ডজন বিশেষ সাংবাদিক।

কৌশলগত গুরুত্ব
--------------

ক্যাম্প রাইনো ছিল মার্কিন নেতৃত্বাধীন জোটের আফগানিস্তানে প্রথম কৌশলগত পদক্ষেপ এবং এটিই আফগানিস্তানে স্থলযুদ্ধকে সম্ভব করে তুলেছিল। রাইনো প্রতিষ্ঠিত হওয়ার সময়, তালিবান এবং উত্তর জোট সেনাদের মধ্যে কান্দাহারের কাছে প্রচন্ড যুদ্ধ চলছিল। তবে যখন তালিবানরা বুঝতে পেরেছিল যে, মার্কিন বাহিনী খুব কাছাকাছি এসে গেছে এবং রাতেও তারা যুদ্ধ চালাতে ইচ্ছুক, তারা পিছু হটে উত্তরের তোরা বোরা পাহাড়ে ফিরে গেছিল।

২০০১ সালে ডিসেম্বরের মাঝামাঝি, কান্দাহার আন্তর্জাতিক বিমানবন্দরের তালিবান দুর্গ দখল করতে, ২৬তম এমইইউ দ্বারা সমর্থিত, ১৫তম সামুদ্রিক অভিযাত্রী ইউনিট এবং জোট বাহিনীর একটি হালকা সাঁজোয়াযুক্ত নিরীক্ষণকারী অংশ, এগিয়ে গিয়ে মোতায়েন করা হয়েছিল, এরপরের তিন সপ্তাহে রাইনোতে একীকরণের চলেছিল। কান্দাহার আন্তর্জাতিক বিমানবন্দর তখন দক্ষিণ আফগানিস্তানের জোটের মূল ঘাঁটিতে পরিণত হয়, কাবুলের আরও উত্তরে বাররাম বিমান ঘাঁটি প্রতিষ্ঠিত হয়েছিল। প্রাথমিকভাবে রাইনোতে অবস্থিত বেশিরভাগ বাহিনী বড়দিনের মধ্যে আবার কান্দাহারে ফিরে গিয়েছিল, বেশিরভাগকেই বিমানের মাধ্যমে পরিবহন করা হয়েছিল।

আরো দেখুন
---------

* কান্দাহার আন্তর্জাতিক বিমানবন্দর
* আফগানিস্তানে যুদ্ধের সামরিক অভিযান (২০০১ – বর্তমান)
* অপারেশন এন্ডিওরিং ফ্রিডম এ অংশগ্রহনকারীরা
* ফিনিক্স ক্যাম্প

তথ্যসূত্র
---------

1. ↑  "Operation Enduring Freedom: Raid on Kandahar, October 2001 – March 2002"। U.S. Army Center of Military History। ১৬ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৪।

বহিঃসংযোগ
---------

* On The Scene: Camp Rhino  ওয়েব্যাক মেশিনে আর্কাইভকৃত ১৯ অক্টোবর ২০১২ তারিখে, CBS News, 11 Dec 2001
* Forward Operating Base Rhino, globalsecurity.org
* Registan Desert (Google Maps)